Xəbərin varmı (Aşıq Ələsgər)
Ala gözlü, nazlı dilbər,
Еlindən xəbərin varmı?!
Dörd bir yanın bağça, söyüd,
Gülündən xəbərin varmı?!

Nə zaman ki, gəldim sizə,
Mail oldum qaşa, gözə,
Zibilin çıxıbdı dizə,
Külündən xəbərin varmı?!

O vədə ki, gəlin oldun,
Qabırğası qalın oldun,
Qaynanana zalım oldun,
Dilindən xəbərin varmı?!

Daha düşübsən hənəkdən,
Suyun qurtarıb sənəkdən.
Məmən çıxıbdı köynəkdən,
Tulundan xəbərin varmı?!

Ələsgərlə çəkmə dava,
Ariflər baxsın hеsaba;
Cеhizindi qırıq tava,
Malından xəbərin varmı?!
Həcvlər